stanford-oval/wikipedia huggingface dataset:
Les Plus Beaux Villages de France
Jäsenkylät > Oksitania

Languedoc-Roussillonin alueelta kauneimpien kylien järjestöön on valittu viisi Pyrénées-Orientalesin departementin kylää: Castelnou, Eus, Évol, Mosset ja Villefranche-de-Conflent. Gardin departementista ovat mukana Aiguèze, Montclus ja La Roque-sur-Cèze, Hérault’n departementista Minerve, Olargues ja Saint-Guilhem-le-Désert, Lozèren departementista Sainte-Enimie ja Prévenchèresin kunnan La Garde-Guérin, sekä vielä Auden departementista Lagrassen kylä.
Midi-Pyrénées-alueen Aveyronin departementista järjestöön on päässyt peräti kymmenen kylää: Belcastel, Brousse-le-Château, Conques-en-Rouergue, La Couvertoirade, Estaing, Najac, Peyre (Comprégnacin kunnassa), Saint-Côme-d’Olt, Sainte-Eulalie-d’Olt ja Sauveterre-de-Rouergue. Lotin departementista mukana on kuusi kylää: Autoire, Capdenac, Cardaillac, Carennac, Loubressac ja Saint-Cirq-Lapopie. Tarnin departementin neljä jäsenkylää ovat Castelnau-de-Montmiral, Lautrec, Monestiés ja Puycelsi. Myös Gersin departementista on mukana neljä kylää: Fourcès, Larressingle, Montréal-du-Gers ja Sarrant. Tarn-et-Garonnesta mukana on kolme kylää: Auvillar, Bruniquel ja Lauzerte. Lisäksi Midi-Pyrenées’n kauneimpia kyliä ovat vielä Ariègen departementin Camon ja Saint-Lizier sekä Haute-Garonnessa sijaitseva Saint-Bertrand-de-Comminges.
Jäsenkylät > Pays de la Loire

Pays de la Loiren alueelta kauneimpien kylien joukkoon ovat päässeet Maine-et-Loiren departementin Montsoreau, Mayennen departementin Sainte-Suzanne ja Vendéen departementin Vouvant.
Jäsenkylät > Provence-Alpit-Riviera‎

Välimeren rannikon kaakkoiselta Provence-Alpit-Riviera‎n hallintoalueelta eniten kauniita kyliä eli seitsemän on nimetty Vauclusen departementista: Ansouis, Gordes, Lourmarin, Ménerbes, Roussillon, Séguret ja Venasque. Toiseksi eniten, neljä kylää, on Varin departementissa: Bargème, Gassin, Seillans ja Tourtour. Alpes-Maritimesin departementista mukaan on päässyt kolme kylää: Coaraze, Gourdon ja Sainte-Agnès. Alueen kauneimpia kyliä ovat myös Hautes-Alpesin departementin La Grave-la-Meije ja Saint-Véran sekä Alpes-de-Haute-Provencen departementin Moustiers-Sainte-Marie ja Bouches-du-Rhônen departementin Les Baux-de-Provence.
Jäsenkylät > Uusi-Akvitania

Dordognen departementissa kauneimpia kyliä on peräti kymmenen: Belvès, Beynac-et-Cazenac, Castelnaud-la-Chapelle, Domme, La Roque-Gageac, Limeuil, Monpazier, Saint-Amand-de-Coly, Saint-Jean-de-Côle ja Saint-Léon-sur-Vézère. Lot-et-Garonnen departementista mukana ovat Monflanquin ja Pujolsin kunnan Pujols-le-Haut. Ranskan lounaiskulman Pyrénées-Atlantiques-departementista jäsenkyliä ovat Ainhoa, La Bastide-Clairence, Navarrenx ja Sare.
Limousinin alueen Corrèzen departementissa jäsenkyliä on  kuusi: Collonges-la-Rouge, Curemonte, Saint-Robert, Ségur-le-Château, Treignac ja Turenne. Mukana Limousinistä on myös Haute-Viennen departementin Mortemart.
Poitou-Charentesista mukana ovat Charenten departementin Aubeterre-sur-Dronne sekä Charente-Maritimen Ars-en-Ré, Brouage, La Flotte-en-Ré, Mornac-sur-Seudre ja Talmont-sur-Gironde. Muut alueen jäsenkylät ovat Deux-Sèvresin departementin Coulon ja Viennen departementin Angles-sur-l’Anglin.
Jäsenkylät > Ranskan merentakaiset alueet

Ainoa Ranskan merentakaisilta alueilta Les Plus Beaux Villages de France -järjestön jäseneksi otettu kylä on Intian valtameren Réunionin saaren Salazien kunnassa sijaitseva Hell-Bourg.
Vastaavia järjestöjä muissa maissa

Ranskan esimerkin innoittamana samankaltaisia kauniiden kylien yhteenliittymiä on perustettu Belgian Valloniaan (Les Plus Beaux Villages de Wallonie a.s.b.l.), Kanadan Quebeciin (L’Association des plus beaux villages du Québec), Japaniin (日本で最も美しい村), Italiaan (I Borghi più Belli d’Italia), Sveitsiin (Les Plus Beaux Villages de Suisse), Espanjaan (Los Pueblos Màs Bonitos de España), Romaniaan (AFSR – Asociația cele mai frumoase sate din Romania), Venäjälle (Ассоциация самых красивых деревень России) ja Saksaan (Deutschlands Schönste Dörfer). Niiden kattojärjestönä toimii International Federation of The Most Beautiful Villages of the World.
Aiheesta muualla

Kuvia tai muita tiedostoja aiheesta Les Plus Beaux Villages de France Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Les Plus Beaux Villages de France
Riquewihrin kylä Alsacessa.
Barfleurin satamaa.
Beynac-et-Cazenac.
Käännös suomeksi
Li Huifen

| Li Huifen> 李惠芬.Henkilötiedot |
| --- | --- |
Syntynyt: 14. lokakuuta 1963 (ikä 60) Shijiazhuang, Kiina
Kansalaisuus:   Kiina
Uran tiedot
Pituus:  168 cm
Paino:  52 kg
Laji:  Pöytätennis
| Mitalit> Maa:   Kiina.Naisten pöytätennis. Olympialaiset  | Mitalit> Maa:   Kiina.Naisten pöytätennis. Olympialaiset  | Mitalit> Maa:   Kiina.Naisten pöytätennis. Olympialaiset  | Maa:   Kiina> Naisten pöytätennis. |
| --- | --- | --- | --- |
|  Hopeaa | Soul 1988 | Kaksinpeli |  |
| MM-kilpailut  | MM-kilpailut  | MM-kilpailut  |  |
|  Kultaa | Delhi 1987 | Joukkue |  |
|  Kultaa | Dortmund 1989 | Joukkue |  |
|  Hopeaa | Delhi 1987 | Nelinpeli |  |
Li Huifen (kiin. 李惠芬, s. 14. lokakuuta 1963 Shijiazhuang) on kiinalainen entinen pöytätennispelaaja, olympiamitalisti ja maailmanmestari.
Li osallistui urallaan kertaalleen olympialaisiin. Tämä tapahtui Soulin olympialaisissa, jossa hän kilpaili kaksinpelissä. Hän voitti alkulohkonsa kaikki viisi ottelua häviämättä erääkään. Pudotuspelien ensimmäisellä kierroksella Li voitti länsisaksalaisen Olga Nemesin ja puolivälierissä neuvostoliittolaisen Valentina Popovan. Välierissä Li voitti maannaisensa Jiao Zhiminin. Loppuottelussa kiinalainen Chen Jing oli parempi erin 3–2. Maailmanmestaruuskilpailuissa hän saavutti kaksi joukkuekultaa vuosina 1997 ja 1989. Hänellä on myös MM-hopeaa vuoden 1987 naisten nelinpelistä.
Lillehammer

| Lillehammer |
| --- | --- |
 Hyppyrimäet ylävasemmalla.
 vaakuna
 Lillehammer
 Koordinaatit: 61°7′N, 10°28′E 
Valtio:  Norja
Lääni:  Innlandetin lääni
Piiri:  Gudbrandsdalen
Hallinto:  
 – Pormestari:  Hans Olav Sundfør (H, 2023)
Pinta-ala:  
 – Kokonaispinta-ala:  478 km²
 – Maa:  451 km²
Väkiluku (1.1.2023):  28 560
 – Väestötiheys:  63,3 as./km²
 
 www.lillehammer.kommune.no 
Infobox OKVirheellinen NIMI-arvo: 
Lillehammer on kunta ja kaupunki Norjassa Innlandetin läänissä.
Vuoden 2023 alussa kaupungissa oli 28 560 asukasta. Kunnassa on Lillehammerin lisäksi neljä muuta taajamaa: Vingnes, Vingrom, Fåberg ja Jørstadmoen.
Yksi kaupungin nähtävyyksistä on Maihaugen, Norjan suurin ulkoilmamuseo, johon kuuluu 185 rakennusta, mukaan lukien Garmokirken, sauvakirkko 1100-luvulta.
Maantiede

Lillehammer sijaitsee Gudbrandsdalenin eteläosassa, paikassa jossa Lågen-joki laskee Norjan suurimpaan järveen Mjøsaan.
Muuhun Norjaan verrattuna Lillehammerin ilmastoa voidaan kuvata sisämaan ilmastoksi.  Talvet ovat suhteellisen kylmiä ja kesät lämpimiä. Tammi- ja helmikuu ovat kylmimpiä, kesä- ja heinäkuu lämpimimpiä. Eniten sataa elokuussa, vähiten helmi- ja huhtikuussa.
Historia

Kaupungin alueella on ollut asutusta rautakaudelta lähtien. Paikan sijainti on määritelty kirkolliskokouksessa jo vuonna 1390, kaupungissa on ollut eloisa tori 1800-luvulta lähtien ja paikka on saanut kauppalan oikeudet 7. elokuuta 1827, jolloin Lillehammerissa asui noin 50 vakituista asukasta.
Vuonna 1994 Lillehammerissa järjestettiin talviolympialaiset. Aku Ankka -taiteilija Don Rosa on tehnyt Lillehammerin olympialaisista tarinan. Tarinan nimi on Ankkalinnasta Lillehammeriin.
Kulttuuri

Pohjoismaiden suurin kirjallisuusfestivaali Norsk Litteraturfestival järjestetään Lillehammerissa vuosittain loppukeväästä. Se tunnetaan myös Sigrid Undset -päivinä kaupungissa asuneen kirjailijan mukaan.
Kulttuuri > Media

Sanomalehti Gudbrandsdølen Dagningen ilmestyy kuudesti viikossa.
Kulttuuri > Nähtävyydet

Bjerkebæk, Sigrid Undsetin kotimuseo
Hunderfossenin seikkailupuisto
Lillehammerin taidemuseo
Maihaugen-ulkoilmamuseo
Norjan ajoneuvohistoriallinen museo
Norjan tiemuseo
Norjan olympiamuseo
Vaakuna

Lillehammerin vaakuna esittää birkebein-sotilasta ja viittaa tarinaan, jonka mukaan birkebeinit kuljettaessaan Haakon Haakoninpoikaa turvaan poikkesivat Lillehammerissa tieltä ja ylittivät vuoriston vaikeassa talvimyrskyssä. Tapahtumaa muistetaan vuosittain birkebeinerrennet-hiihtokilpailulla.
Tunnettuja henkilöitä

Atle Antonsen (s. 1969), näyttelijä ja koomikko
Ingrid Olava (s. 1981), muusikko ja näyttelijä
Kuvia

Lillehammer Vingnesistä nähtynä.
Lillehammerin kirkko
Storgata-kävelykatu
Taidemuseo
Hyppyrimäkiä
Aiheesta muualla

Kuvia tai muita tiedostoja aiheesta Lillehammer Wikimedia Commonsissa
Matkaopas aiheesta Lillehammer Wikivoyagessa (englanniksi)
Lillehammer and Gudbrandsdalen (Arkistoitu – Internet Archive)
Lillehammer University College (Arkistoitu – Internet Archive)
Talviolympialaisten isäntäkaupungit
Innlandetin läänin kunnat
Alvdal
Dovre
Eidskog
Elverum
Engerdal
Etnedal
Folldal
Gausdal
Gjøvik
Gran
Grue
Hamar
Kongsvinger
Lesja
Lillehammer
Lom
Løten
Nord-Aurdal
Nord-Fron
Nord-Odal
Nordre Land
Os
Rendalen
Ringebu
Ringsaker
Sel
Skjåk
Stange
Stor-Elvdal
Søndre Land
Sør-Aurdal
Sør-Fron
Sør-Odal
Tolga
Trysil
Tynset
Vang
Vestre Slidre
Vestre Toten
Vågå
Våler
Østre Toten
Øyer
Øystre Slidre
Åmot
Åsnes
Norjan läänit | Norja
Li Jie

| Mitalit> Maa:   Kiina.Miesten ammunta. Olympialaiset  | Mitalit> Maa:   Kiina.Miesten ammunta. Olympialaiset  | Mitalit> Maa:   Kiina.Miesten ammunta. Olympialaiset  | Maa:   Kiina> Miesten ammunta. |
| --- | --- | --- | --- |
|  Hopeaa | Ateena 2004 | 10 m ilmakivääri |  |
| MM-kilpailut  | MM-kilpailut  | MM-kilpailut  |  |
|  Hopeaa | Lahti 2002 | 10 m ilmakivääri |  |
|  Hopeaa | Lahti 2002 | 10 m ilmakivääri, joukkue |  |
Li Jie (s. 25. elokuuta 1979 Shaanxi) on kiinalainen kivääriampuja ja olympiamitalisti.
Li Jie on saavuttanut 10 m ilmakiväärissä hopeaa olympialaisissa Ateenassa 2004 ja MM-kilpailuissa Lahdessa 2002 henkilökohtaista ja joukkuehopeaa.
Loistonärhet

| Loistonärhet |
| --- | --- |
 Loistonärhi (Cyanocorax yncas)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Loistonärhet Cyanocorax  Boie, 1826
Katso myös
   Loistonärhet Wikispeciesissä   Loistonärhet Commonsissa 
Infobox OKNimi-testi OK: 
Loistonärhet (Cyanocorax) on varisten heimoon kuuluva amerikkalainen varpuslintusuku, johon kuuluu 19 lajia.
Lajit

Asteekkinärhi (Cyanocorax dickeyi)
Banaaninärhi (Cyanocorax affinis)
Brasiliannärhi (Cyanocorax cyanopogon)
Huppunärhi (Cyanocorax caeruleus)
Isotöyhtöharakka (Cyanocorax colliei)
Jukataninharakka (Cyanocorax yucatanicus)
Kiharanärhi (Cyanocorax cristatellus)
Loistonärhi (Cyanocorax yncas)
Mangroveharakka (Cyanocorax sanblasianus)
Meksikonharakka (Cyanocorax beecheii)
Nokinärhi (Cyanocorax cyanomelas)
Orinoconnärhi (Cyanocorax cayanus)
Peruukkinärhi (Cyanocorax chrysops)
Pikkutöyhtöharakka (Cyanocorax formosus)
Ruskonärhi (Cyanocorax morio)
Sininiskanärhi (Cyanocorax heilprini)
Surunärhi (Cyanocorax violaceus)
Tammiharakka (Cyanocorax melanocyaneus)
Tumbesinnärhi (Cyanocorax mystacalis)
Li Huanzhi

Li Huanzhi (kiin. 李煥之; 1919 Hongkong – 2000) oli kiinalainen säveltäjä.
Li pääsi vuonna 1936 Shanghain musiikkikonservatorioon, jossa opiskeli sävellystä Xiao Youmein johdolla. Kiinan–Japanin sodan (1937–1945) aikana hän muun muassa sävelsi Japanin vastaisia propagandalauluja ja vietti vuosia Shaanxissa. Tällä ajanjaksolla oli suuri vaikutus hänen sävellystyyliinsä. Yan’anin Lu Xun -taideakatemian musiikin laitoksella Li suoritti sävellys- ja orkesterinjohto-opintoja Xian Xinghain johdolla. Valmistuttuaan hän toimi samassa oppilaitoksessa Xianin avustajana.
Li sai aktiivisen roolin vuonna 1949 perustetun Kiinan kansantasavallan musiikkielämässä. Hän toimi eri musiikkiyhtyeiden johdossa ja pääsi maan muusikoiden liiton puheenjohtajaksi. Lin sävellystuotantoon kuuluu lauluja, orkesterimusiikkia ja oopperaa. Hän sävelsi sekä länsimaiselle orkesterille että kiinalaisille perinnesoittimille. Kiinalaisia soittimia hyödyntävään tuotantoon kuuluu esimerkiksi konsertto zhengille. Yksi esitetyimmistä kiinalaisista orkesteriteoksista on Lin 1950-luvulla säveltämä Kevätfestivaalialkusoitto, joka on hänen Kevätfestivaalisarjansa ensimmäinen osa. Nie Erin vuonna 1935 säveltämästä Vapaaehtoisten marssista tuli Kiinan kansallislaulu, ja Zhou Enlai hyväksyi siitä virallisesti käyttöön otettavaksi Lin tekemän orkestraation.
Li joutui vaimonsa kanssa vangituksi kulttuurivallankumouksessa, mutta pääsi sen päätyttyä palaamaan musiikillisen työnsä ääreen. Hän alkoi keskittyä aiempaa enemmän kiinalaisiin perinnesoittimiin ja muinaisiin kiinalaismelodioihin. 1990-luvulla Li sai syöpään kemoterapiaa, jonka seurauksena menetti suurimman osan kuuloaististaan. Hän silti jatkoi säveltämistä kunnes sairastui vuonna 1999 haimasyöpään. Lin tuotantoon kuuluu myös hänen kirjoittamiaan teoreettisia teoksia. Chang’e 1 -luotaimen mukana vuonna 2007 Kiinasta lähetettiin kohti Kuuta Lin Kevätfestivaalialkusoiton levytys.
Arttu Pohjola

| Arttu Pohjola> Henkilötiedot |
| --- | --- |
Syntynyt: 7. kesäkuuta 2001 (ikä 23) Lahti
Kansalaisuus:   Suomi
Uran tiedot
Laji:  mäkihyppy
Seura:  Lahden Hiihtoseura
Arttu Pohjola (s. 7. kesäkuuta 2001 Lahti) on suomalainen mäkihyppääjä, joka edustaa Lahden Hiihtoseuraa.
Pohjola voitti mäkihypyn pienmäen SM-kilpailussa kultaa vuonna 2022.
Leo Leandros

| Leo Leandros> Henkilötiedot |
| --- | --- |
Koko nimi:  Léandros Papathanasíou
Syntynyt: 23. elokuuta 1923 (ikä 101) Astakós, Kreikka
Ammatti:  laulaja, lauluntekijä, tuottaja
Muusikko
Taiteilijanimi:  Leo Leandros Mario Panas
Aiheesta muualla
home.wxs.nl/~leandros
  [ Muokkaa Wikidatassa ] [ ohje ]  
Leo Leandros (oik. Léandros Papathanasíou, kreik. Λέανδρος Παπαθανασίου, s. 23. elokuuta 1923 Astakós) on kreikkalainen kevyen musiikin laulaja, lauluntekijä ja tuottaja. Hän teki aktiiviuransa valtaosin Saksassa 1950–1980-luvuilla.
Ura

Leo Leandros muutti 1950-luvulla Saksan liittotasavaltaan, missä hän menestyi laulajana etenkin 1960-luvulla. Vuosikymmenen lopulla hän siirtyi tuottajaksi, ja toimi ennen kaikkea tyttärensä Vasilikín taustavoimana tämän noustessa suosioon. Leo Leandros tuotti 1970-luvulla myös Julio Iglesiasin, Nána Moúschourin, Demis Roussoksen ja useiden muiden artistien kappaleita. Hän lopetti tuottajan uransa 1980-luvulla ja palasi Kreikkaan.
Leo Leandros perusti 1964 yhtyeen Five Tops, joka menestyi joitakin vuosia. Hänen soolouransa menestyskappaleita ovat muun muassa "Komm Mr. Tallimann" (1957), "Tum Balalaika" (1960) ja "Bananas" (1961).
Käännös suomeksi
Käännös suomeksi
Loistoröllinurmikka

| Loistoröllinurmikka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Yläkaari::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Alaheimo::  Chloridoideae
Suku::  Röllinurmikat Eragrostis
Laji::  spectabilis
Kaksiosainen nimi
 Eragrostis spectabilis  (Pursh) Steud. 
Katso myös
   Loistoröllinurmikka Wikispeciesissä   Loistoröllinurmikka Commonsissa 
Infobox OKNimi-testi OK: 
Loistoröllinurmikka (Eragrostis spectabilis) on heinäkasvien (Poaceae) heimoon, röllinurmikoiden (Eragrostis) sukuun kuuluva kasvilaji. Sitä kasvaa luonnossa ainakin Pohjois-Amerikassa Yhdysvalloissa ja Meksikossa. Loistoröllinurmikkaa käytetään myös koristeheinänä.
Loistoröllinurmikan lehdet voivat kasvaa noin 25 cm pitkiksi ja ovat noin 1 cm leveitä. Lehdet muodostavat epäsäännöllisiä mättäitä. Lehtien joukosta kohoaviin varsiin kehittyvät harsut, röyhymäiset kukinnot, joissa on punertavanvioletteja kukkia. Kukintoja muodostavat varret kasvavat noin 60 cm korkeiksi. Kukinnan jälkeen kukinnot tuleentuvat ruskehtaviksi.
Loistoröllinurmikkaa kasvaa avoimilla ja tavallisesti myös hiekkaisilla tai kallioisilla kasvupaikoilla. Tavallisesti loistoröllinurmikkaa kasvaa luonnossa maanteiden ja rautateiden varsilla sekä aidanvierillä. Kasvatettuna loistoröllinurmikka kasvaa täydessä auringon valossa hyvin vettä läpäisevässä maaperässä, jonka kosteus voi vaihdella kuivasta keskikosteaan. Tavallisesti laji kasvaa parhaiten hiekkaisessa tai soraisessa maaperässä. Loistoröllinurmikka kestää hyvin kuivuutta.
Aiheesta muualla

Integrated Taxonomic Information System (ITIS): Eragrostis spectabilis (englanniksi)
Global Biodiversity Information Facility (GBIF): Eragrostis spectabilis (englanniksi)
Flora of North America: Eragrostis spectabilis (englanniksi)
Arttu Ruotsalainen (jääkiekkoilija, 2000)

| Arttu Ruotsalainen> Henkilötiedot |
| --- | --- |
Syntynyt: 23. elokuuta 2000 (ikä 24) Kouvola, Suomi
Kansalaisuus:   Suomi
Jääkiekkoilija
Pelipaikka:  maalivahti
Maila:  vasen
Pituus:  192 cm
Paino:  89 kg
Seura
Seura:  Vaasan Sport
Sarja:  (SM-liiga)
Pelinumero:  31
Aik. seurat:  Jokipojat, KalPa
Arttu Ruotsalainen (s. 23. elokuuta 2000 Kouvola) on suomalainen jääkiekkomaalivahti, joka pelaa SM-liigajoukkue Vaasan Sportissa. Ruotsalaisen kasvatusseura on Joensuun Jokipojat.
Aulis Lindell

Aulis Einari Lindell (s. 19. heinäkuuta 1935 Keuruu) on suomalainen eläköitynyt juristi ja yritysjohtaja, joka on saanut kauppaneuvoksen arvonimen.
Lindellin vanhemmat olivat vaatturi Eino Lindell ja Anna Tiihonen. Hän avioitui 1956 merkonomi Outi Arja Inkeri Tammen kanssa. Lindell tuli ylioppilaaksi Jämsän yhteiskoulusta 1954. Hän suoritti lentoupseerikurssin 22 Ilmasotakoulussa 1954–1955 ja valmistui lainopin kandidaatiksi Helsingin yliopistosta 1961. Lindell oli vänrikkinä nuorempi upseeri Hämeen lennostossa 1955–1956 mutta ei jatkanut sotilasuralla.
Lindell oli Pohjoismaiden Yhdyspankin pääkonttorin ulkomaan virkailija 1956–1958, tuontiperittävien osaston prokuristi 1958–1961 ja valuuttaosaston prokuristi ja lakimies 1961–1963. Hankkijan kassa- ja luotto-osaston apulaisosastopäällikkö ja lakimies hän oli 1963–1966, prokuristi 1963–1967 ja osastopäällikkö 1967–1968, liiketaloudellisen osaston apulaisjohtaja 1968–1971 ja raha- ja lakiasiantoimintojen johtaja sekä johtokunnan jäsen 1971–1979.
Hankkijalta Lindell siirtyi Oy Union-Öljy Ab:n palvelukseen. Hän oli Unionin johtokunnan ja hallituksen jäsen 1971–1983 ja puheenjohtaja vuodesta 1986, varatoimitusjohtaja 1979–1980 ja toimitusjohtaja vuodesta 1980, Suomen BP Oy:n toimitusjohtaja 1983, Oy Union-Yhtymä Ab:n toimitusjohtaja 1983–1991 ja hallituksen jäsen 1989–1991. Nesteellä Lindell oli Neste Liikennepalvelu Oy:n toimitusjohtaja 1991–1995 ja hallituksen jäsen vuodesta 1992, Neste Öljyn markkinointiyhtiöiden toimialajohtaja 1993–1995 ja Neste Oy:n Senior Corporate Advisor 1996–1997.
Lindell oli myös Koneluotto Oy:n johtokunnan jäsen 1963–1980, johtokunnan puheenjohtaja 1978–1980 ja yrityksen toimitusjohtaja 1971–1977, samoin kuin Konekauppa Pellervo Oy:n johtokunnan jäsen ja toimitusjohtaja 1972–1980. Hänellä on lisäksi ollut lukuisia liike-elämän ja muita asiantuntija- ja luottamustehtäviä, mukaan lukien Suomen Painiliiton puheenjohtajuus 1985–1990 ja liittovaltuuston puheenjohtajuus 1990–1993 sekä Pohjoismaiden Painiliiton puheenjohtajuus. 1986–1987. Kauppaneuvoksen arvonimen Lindell sai 1990.
B. J. Armstrong

| B>  J. Armstrong.Henkilötiedot |
| --- | --- |
Koko nimi:  Benjamin Roy Armstrong jr.
Syntynyt: 9. syyskuuta 1967 (ikä 57) Detroit, Michigan, Yhdysvallat
Kansalaisuus:   Yhdysvallat
Koripalloilija
Pituus:  188 cm
Paino:  79 kg
NBA-varaus:  18. varaus 1989 (Chicago Bulls)
Pelaajaura
Yliopistojoukkueet
1985–1989:  Iowan yliopisto
Seurajoukkueet
1989–1995 1995–1997 1997–1999 1999 1999–2000:  Chicago Bulls Golden State Warriors  Charlotte Hornets Orlando Magic Chicago Bulls
Benjamin Roy ”B. J.” Armstrong jr. (s. 9. syyskuuta 1967 Detroit, Michigan) on yhdysvaltalainen kilpauransa päättänyt koripalloilija.
Ura

Armstrong pelasi yliopistokoripalloa Iowan yliopiston paidassa, jossa hän teki viimeisenä kautenaan 18,6 pistettä ottelua kohden. Hän ilmoittautui vuoden 1989 NBA:n varaustilaisuuteen, jossa hän oli Chicago Bullsin 18:s varaus. Armstrong pelasi Chicago Bullsissa aina vuoteen 1995 saakka, jolloin Toronto Raptors varasi hänet laajentumisvaraustilaisuudessa. Hän ei kuitenkaan siirtynyt seuraan, vaan liittyi Golden State Warriorsiin. Kahden kauden jälkeen Armstrong lähti seurasta ja liittyi Charlotte Hornetsiin. Hän pelasi seurassa maaliskuuhun 1999 saakka, jolloin Hornets vaihtoi hänet Los Angeles Lakersin kanssa. Vielä saman päivän aikana Lakers luopui hänen oikeuksistaan. Uuden sopimuksen Armstrong teki Orlando Magicin kanssa muutamaa päivää myöhemmin ja pelasi kauden loppuun seurassa. Armstrong lopetti ammattilaisuransa Bullsin paidassa kaudella 1999–2000.
Aiheesta muualla

NBA:n pelaajaprofiili (englanniksi)
Chicago Bulls – NBA:n mestari 1991
2 Dennis Hopson ·
5 John Paxson ·
10 B. J. Armstrong ·
14 Craig Hodges ·
23 Michael Jordan ·
24 Bill Cartwright ·
32 Will Perdue ·
33 Scottie Pippen ·
34 Stacey King ·

42 Scott Williams ·
53 Cliff Levingston ·
54 Horace Grant 

Päävalmentaja Phil Jackson 

Apuvalmentajat Tex Winter · Johnny Bach · Jim Cleamons
Chicago Bulls – NBA:n mestari 1992
5 John Paxson ·
10 B. J. Armstrong ·
14 Craig Hodges ·
20 Bob Hansen ·
21 Stacey King ·
23 Michael Jordan ·
24 Bill Cartwright ·
32 Will Perdue ·
33 Scottie Pippen ·
42 Scott Williams ·

53 Cliff Levingston ·
54 Horace Grant 

Päävalmentaja Phil Jackson 

Apuvalmentajat Tex Winter · Johnny Bach · Jim Cleamons
Chicago Bulls – NBA:n mestari 1993
5 John Paxson ·
6 Trent Tucker ·
10 B. J. Armstrong ·
20 Darrell Walker ·
21 Stacey King ·
22 Rodney McCray ·
23 Michael Jordan ·
24 Bill Cartwright ·
32 Will Perdue ·

33 Scottie Pippen ·
42 Scott Williams ·
54 Horace Grant 

Päävalmentaja Phil Jackson 

Apuvalmentajat Tex Winter · Johnny Bach · Jim Cleamons
B. F. Salonen

Birger Ferdinand Salonen (sukunimi aik. Savander; 26. huhtikuuta 1849 Savonlinna – 23. maaliskuuta 1881 Jyväskylä) oli suomalainen opettaja ja oppikirjojen tekijä. Hän käytti nimimerkkejä B.F.S., bs ja Morjentin.
Salosen vanhemmat olivat filosofian maisteri, kollega Karl Gabriel Savander ja Klara Salonius. Hän pääsi ylioppilaaksi Kuopion lukiosta 1866 ja opiskeli Helsingin yliopistossa valmistuen filosofian kandidaatiksi ja maisteriksi 1873. Salonen toimi opettajana Kuopiossa, Porissa ja Helsingissä vuosina 1874–1878.
Teoksia

Zoologian alkeet kouluja varten. Länkelä, Jyväskylä 1881, 2. korj. painos 1885, 7. painos 1900
Suomennoksia

Hugo Rafael Schauman : Ylioppilashuone Helsingissä : sen synnystä kertoelma : jaettu vihkimysjuhlassa marraskuun 26 päivänä 1870. Ylioppilaskunta, Helsinki 1870
Edouard Erslev : Yleinen maantiede kansakouluja ja ensimmäistä opetusta warten ; A. E. Modeen'in mukailuksesta suomentanut B. F. S. Clouberg, Viipuri 1871, 2. paran. painos 1873, 3. painos 1874, 4. painos 1877, 5. painos 1880, 6. painos 1882, 7. painos 1885, 8. painos 1888, 9. painos 1891, 10. painos 1895, 11. painos 1899
Nils Johan Andersson : Johdatus kasvi-oppiin : Suomalaisille kouluille sovittanut B. F. S. 2. painos G. W. Edlund, Helsinki 1876
Carl Jonas Love Almqvist : Työn kunnia : Rahvaan kirja. G. W. Edlund, Helsinki 1876
Ivan Turgenjev : Luutnantti Jergunovin juttu. Uusi Suometar, Helsinki 1879
Émile Erckmann ja Alexandre Chatrian : Puolan juutalainen ; ranskan kielestä suom. B. F. S. Suomalainen teateri-kirjasto 10. Hämäläinen, Hämeenlinna 1879
Charles Dickens : Sisar Rosa : seitsemässä luvussa. Uusi Suometar, Helsinki 1879
P. M. Billman : Taitava eläintenlääkäri eli kotieläinten tavallisien tautien tuntomerkit, syyt, oikea parantaminen ja lääkitykset. 2. korj. ja lis. painos Söderström, Porvoo 1879, 3. painos 1889, 4. painos 1896
Albrekt Julius Segerstedt : Luonnontiede, kansakouluja ja aloittelevia varten. Weilin & Göös, Jyväskylä 1881